== Rumflyvning ==
Den 2. september 2015 blev [[Sojuz TMA-18M]] opsendt fra [[Bajkonur-kosmodromen]] i Kasakhstan, og den 4. september 2015 kobledes rumfartøjet til [[Den Internationale Rumstation|rumstationen ISS]]. Normalt er astronauterne om bord på rumstationen i seks måneder ad gangen, men russeren [[Mikhail Kornijenko]] og amerikaneren [[Scott Kelly]] skal være om bord i et helt år<ref>[http://www.nasa.gov/home/hqnews/2012/nov/HQ_12-406_ISS_1-Year_Crew.html NASA, Roscosmos Assign Veteran Crew to Yearlong Space Station Mission] nasa.gov 26. november 2012</ref>. De blev opsendt med [[Sojuz TMA-16M]] den 27. marts 2015, men Sojuz-fartøjet må kun være i rummet i cirka et halvt år. Løsningen var, at Kornijenko og Kelly overtog Sojuz TMA-18M, mens TMA-16M landede den 12. september 2015. Veteranen [[Sergej Volkov]] var pilot på Sojuz TMA-18M, og der var plads til to andre personer på tidagesflyvningen. Den kasakhiske rumfartsorganisation KazKosmos anvendte det ene sæde, mens ESA købte det andet. Oprindelig var det Mogensens klassekammerat briten [[Timothy Peake]]s tur, men efter pres fra Storbritannien på ESA's ministerrådsmøde i 2012 i Napoli rykkede Peake til seksmånedersflyvningen med [[Sojuz TMA-19M]] (nov. 2015 - apr. 2016), og Mogensen overtog ti-dagesflyvningen.<ref>[http://ing.dk/artikel/andreas-mogensen-faar-kun-en-sviptur-til-rumstationen-161272 Andreas Mogensen får kun en sviptur til rumstationen] ing.dk 28. aug 2013</ref><ref name="Peake">[http://www.nasaspaceflight.com/2013/05/uks-major-peake-delighted-by-historic-iss-assignment/ UK’s Major Peake delighted by historic ISS assignment] nasaspaceflight.com 20. maj 2013</ref> Storbritanniens bidrag til ESA (300 mio. euro - 9,6 %)<ref name="ESA 2013">[http://www.esa.int/For_Media/Latest_web_news/Budget_as_presented_during_DG_press_conference_24_January_2013 ESA budget 2013] 24. januar 2013</ref> mod Danmarks bidrag (25,7 mio. euro - 0,8 %)<ref name="ESA 2013"/> var et af den britiske forskningsminister [[David Willett]]s vægtigste argumenter<ref name="Peake"/>.
Levende_personer Naturvidenskab